Apstiprināti

ar Krāslavas novada pašvaldības

īpašuma atsavināšanas un izsoļu komisijas 19.01.2024.

lēmumu (protokols Nr.2)

**Krāslavas novada pašvaldības nekustamā īpašuma “Amoliņi” – zemes vienības (starpgabala) 1.94 ha platībā (kadastra Nr.6084 002 0099), Piedrujas pagastā, Krāslavas novadā pārdošanai izsolē ar pretendentu atlasi atbilstoši „Publiskas personas mantas atsavināšanas likuma” nosacījumiem**

**IZSOLES NOTEIKUMI**

1. Atsavināmais objekts.

Krāslavas novada pašvaldības nekustamais īpašums “Amoliņi” – zemes starpgabals, kas sastāv no vienas neapbūvētas zemes vienības 1.94 ha platībā (kadastra Nr.6084 002 0099, kadastra apzīmējums 6084 002 0099), Piedrujas pagastā, Krāslavas novadā (turpmāk tekstā – Objekts). Objekts nav iznomāts.

Objekta apskati var veikt, iepriekš sazinoties un vienojoties par konkrētu apskates laiku zvanot uz tālr.Nr.26606193 (Piedrujas pagasta pārvaldes vad.S.Kozlovska).

2. Objekta atsavināšanas paņēmiens.

Pārdošana mutiskā izsolē ar augšupejošu soli (apstiprinātais solis ir 500,00 EUR (pieci simti eiro) apmērā) un ar pretendentu atlasi.

3. Objekta izsoles sākumcena un maksāšanas līdzekļi par objektu.

**Objekta izsoles sākumcena ir EUR 5 300,00** (pieci tūkstoši trīs simti euro 00 centi). Maksāšanas līdzekļi par objektu ir euro (EUR).

4. Nodrošinājums un reģistrācijas maksa.

Izsoles dalībniekiem reģistrējoties izsolei ir jāiesniedz izsoles rīkošanas komisijai bankas apstiprināts maksājuma uzdevums par nodrošinājuma 10% apmērā no objekta nosacītās cenas t.i. EUR 530,00 (pieci simti trīsdesmit euro 00 centi) nomaksu Krāslavas novada pašvaldības, nodokļu maksātāja Nr.90001267487, Valsts kases kontā LV58TREL9802217047000, ar atzīmi „Nodrošinājums objekta “Amoliņi”, Piedrujas pagastā, Krāslavas novadā, izsolei”. Nodrošinājums uzskatāms par iesniegtu, ja attiecīgā naudas summa ir ieskaitīta minētajā bankas kontā.

Maksa par reģistrāciju izsolei netiek iekasēta.

5. Izsoles norises laiks un vieta.

Objekta izsole notiks **2024.gada 5.martā**, **plkst.10.00**. Krāslavas novada pašvaldības ēkā, Rīgas ielā 51, Krāslavā.

6. Izsoles dalībnieki.

Izsolē kā dalībnieks var piedalīties gan fiziska, gan juridiska persona, kura saskaņā ar LR normatīvajiem aktiem ir tiesīga pirkt nekustamo īpašumu Latvijas Republikā un ir iesniegusi pieteikumu (pielikums Nr.1) sludinājumā norādītajā termiņā, izpildījusi izsoles noteikumos un „Publiskas personas mantas atsavināšanas likumā” noteiktos priekšnoteikumus, un ir īpašnieks kādai no sekojošām zemes vienībām:

6.1. kadastra apzīmējums 6084 002 2076;

6.2. kadastra apzīmējums 6084 002 0098.

Pirmpirkuma tiesības uz atsavināmo Objektu ir zemesgabalu īpašniekiem, kuru īpašuma tiesības uz nekustamo īpašumu, kas pieguļ atsavināmajam zemes starpgabalam, ir nostiprinātas zemesgrāmatā.

7. Izsoles dalībnieku reģistrācijas kārtība, vieta un laiks.

Izsoles dalībnieku reģistrācija notiks Krāslavas novada pašvaldības darba laikā līdz 2024.gada 4.marta plkst.16.00. Krāslavas novada pašvaldības ēkas 12.kab., Rīgas ielā 51, Krāslavā.

Pretendentiem, nogādājot pieteikumu personīgi, ar kurjeru, pa pastu, vai elektroniski parakstītu ar drošu elektronisko parakstu uz e-pastu [dome@kraslava.lv](mailto:dome@kraslava.lv), jāiesniedz sekojoši dokumenti:

7.1. fiziskām personām:

* Krāslavas novada Pašvaldības īpašuma atsavināšanas un izsoļu komisijai adresēts pieteikums (pielikums Nr.1) par vēlēšanos iegadāties atsavināmo objektu saskaņā ar izsoles noteikumiem;
* personu apliecinoša dokumenta kopija – uzrādot dokumenta oriģinālu reģistrāciju veicošai amatpersonai;
* maksājuma uzdevums par nodrošinājuma iemaksu norādītajā bankas kontā;
* ja Pretendents izsolē tiek pārstāvēts pēc pilnvaras, noteiktā kārtībā notariāli apliecināta pilnvara pārstāvēt fizisku personu izsolē (uzrādot personu apliecinošu dokumentu);

7.2. juridiskām personām :

* Krāslavas novada Pašvaldības īpašuma atsavināšanas un izsoļu komisijai adresēts pieteikums (pielikums Nr.1) par vēlēšanos iegadāties atsavināmo objektu saskaņā ar izsoles noteikumiem;
* juridiskās personas attiecīgās pārvaldes institūcijas lēmums par atsavināmā objekta iegādi;
* Valsts ieņēmumu dienesta izsniegta izziņa, ka juridiskā persona ir nomaksājusi LR likumdošanā paredzētos nodokļus un nodevas. Ārvalstu juridiskā persona iesniedz to apkalpojošās Latvijas vai ārvalsts bankas izziņu par finanšu resursu pieejamību; Izziņas derīgas, ja izdotas ne agrāk kā sešas nedēļas pirms izsoles dienas;
* maksājuma uzdevums par nodrošinājuma iemaksu norādītajā bankas kontā;
* noteiktā kārtībā apliecināta pilnvara pārstāvēt juridisko personu izsolē (uzrādot personu apliecinošu dokumentu).

Ārvalstīs izsniegtie dokumenti tiek pieņemti tikai tad, ja tie noformēti atbilstoši Latvijai saistošu starptautisko līgumu noteikumiem.

Reģistrācijai iesniegtie izsoles dalībnieku dokumenti atpakaļ netiek izdoti.

Izsoles dalībnieks netiek reģistrēts, ja:

* vēl nav iestājies vai jau ir beidzies izsoles dalībnieku reģistrācijas termiņš;
* izsoles dalībniekam saskaņā ar LR likumdošanu nav tiesību iegādāties nekustamo īpašumu Latvijas Republikā;
* persona neatbilst šo Noteikumu 6.punkta prasībām;
* nav iesniegti visi izsoles noteikumu 7.punktā minētie dokumenti.

Izsoles dalībnieks ar savu parakstu Pašvaldības īpašuma atsavināšanas un izsoļu komisijas izsoles noteikumu eksemplārā apliecina, ka iepazinies un piekrīt izsoles noteikumiem.

Izsoles dalībnieki tiek reģistrēti izsoles dalībnieku reģistrācijas sarakstā. Pašvaldības īpašuma atsavināšanas un izsoļu komisija reģistrētam izsoles dalībniekam izsniedz reģistrācijas apliecību.

Par izsoles dalībnieku reģistrāciju atbildīgajai amatpersonai līdz izsoles sākumam nav tiesību izpaust jebkādas ziņas par reģistrētajiem izsoles dalībniekiem vai to neesamību.

8. Izsoles norise un tās rezultātu apstiprināšana.

Pie ieejas izsoles telpās dalībnieks uzrāda izsoles protokolistam dalībnieka reģistrācijas apliecību, uz kuras pamata dalībniekam tiek izsniegta izsoles dalībnieka reģistrācijas kartīte, kuras numurs atbilst reģistrācijas apliecībā ierakstītajam kārtas numuram.

Izsoles vadītājs pārliecinās par reģistrēto izsoles dalībnieku ierašanos pēc iepriekš sastādītā saraksta, kurā ierakstīts dalībnieka vārds un uzvārds vai nosaukums, kā arī solītāja pārstāvja vārds un uzvārds.

Ja neviens izsoles dalībnieks nav pārsolījis izsoles sākumcenu, izsole atzīstama par nenotikušu.

Ja noteiktajā laikā uz izsoli ierodas tikai viens no vairākiem reģistrētiem dalībniekiem, izsoles vadītājs atliek izsoli uz 15 minūtēm, bet ja reģistrētie izsoles dalībnieki šo 15 minūšu laikā neierodas uz izsoli, tad objektu piedāvā pirkt vienīgajam izsoles dalībniekam.

Izsoles sākumā izsoles vadītājs lūdz izsoles dalībniekus apstiprināt gatavību iegādāties objektu par izsoles sākumcenu.

Ja objekta pirkšanai ir pieteicies tikai viens izsoles dalībnieks, tad minētajam izsoles dalībniekam ir tiesības pirkt atsavināmo objektu pārsolot izsoles sākumcenu par vienu soli.

Izsoles dalībnieki solīšanas procesā paceļ savu reģistrācijas kartīti ar numuru. Katrs šāds solījums ir dalībnieka apliecinājums, ka viņš palielina izsolāmā objekta cenu par vienu soli, kas apstiprināts EUR 500,00 (pieci simti euro) apmērā.

Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu. Ja neviens no izsoles dalībniekiem augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc pēdējās nosolītās cenas āmura trešā piesitiena objekts pārdots personai, kura solījusi pēdējo augstāko cenu. Ja vairāki dalībnieki vienlaicīgi solījuši vienu un to pašu cenu, priekšroka pirkt objektu ir dalībniekam, kurš pirmais no viņiem saņēmis izsoles dalībnieka reģistrācijas apliecību. Dalībnieku reģistrācijas numurs un solītā cena tiek ierakstīta protokolā.

Objekts tiek uzskatīts par pārdotu ar brīdi, kad izsoles dalībnieks, kurš nosolījis visaugstāko cenu, izsoles vietā nekavējoties ar savu parakstu protokolā apliecina tajā norādītās cenas atbilstību nosolītajai cenai.

Izsoles dalībnieks, kurš nosolījis objektu, bet neparakstās protokolā, uzskatāms par atteikušos no nosolītā objekta. Šajā gadījumā izsoles komisija ir tiesīga minēto dalībnieku svītrot no dalībnieku saraksta un viņam netiek atmaksāta drošības nauda.

Ja pēc tam izsolē ir palikuši vismaz divi izsoles dalībnieki, tad tiek izdarīts attiecīgs ieraksts protokolā un izsoli nekavējoties atkārto no pirmspēdējās augstākās cenas, bet ja izsolē palicis tikai viens dalībnieks, viņam ir tiesības iegādāties objektu par paša nosolīto augstāko cenu.

Izsoles rīkotājs septiņu dienu laikā pēc izsoles apstiprina izsoles protokolu.

Krāslavas novada Pašvaldības īpašuma atsavināšanas un izsoļu komisija trīsdesmit dienu laikā pēc izsoles apstiprina izsoles rezultātus.

Objekta nosolītājs trīs mēnešu laikā pēc izsoles rezultātu apstiprināšanas paraksta objekta pirkuma līgumu. Gadījumā, ja objekta nosolītājs noteiktajā laikā nav samaksājis nosolīto cenu, viņš zaudē iemaksāto nodrošinājumu, Pašvaldības īpašuma atsavināšanas un izsoļu komisija par to informē pircēju, kurš nosolījis nākamo augstāko cenu. Pircējam, kurš nosolījis nākamo augstāko cenu, ir tiesības divu nedēļu laikā no paziņojuma saņemšanas dienas paziņot Pašvaldības īpašuma atsavināšanas un izsoļu komisijai par objekta pirkšanu par paša nosolīto augstāko cenu.

Izsoles dalībniekam, kurš nosolījis objektu, piedāvātā augstākā summa, atrēķinot iemaksāto nodrošinājumu, jāsamaksā pilnā apmērā trīs mēnešu laikā no izsoles dienas, vai izpērkot uz nomaksu, trīs mēnešu laikā par nosolīto nekustamo īpašumu jāsamaksā avanss 10% apmērā no piedāvātās augstākās summas. Iemaksātā nodrošinājuma summa tiek ieskaitīta avansā.

Ja nav apstiprināti objekta izsoles rezultāti vai izsole tiek paziņota par nenotikušu, Krāslavas novada pašvaldības dome saskaņā ar “Publiskas personas mantas atsavināšanas likumu” pieņem lēmumu par tālāku objekta atsavināšanas kārtību.

Izsoles dalībniekiem, kuri piedalījušies izsolē, bet nav nosolījuši objektu, drošības nauda tiek atmaksāta 20 (divdesmit) dienu laikā pēc izsoles.

Dalībniekiem, kuri reģistrējušies, bet nav ieradušies uz izsoli, drošības nauda tiek atmaksāta septiņu dienu laikā no izsoles dienas.

Izsoles dalībnieki sūdzības par Pašvaldības īpašuma atsavināšanas un izsoļu komisijas darbību var iesniegt Krāslavas novada pašvaldības Administratīvo aktu strīdu komisijā trīs darba dienu laikā no izsoles dienas.

Ar izsoles noteikumiem iepazinos un piekrītu: